S-502/2011

Mál þetta, sem dómtekið var 15. júní 2011, er höfðað með ákæru lögreglustjórans á Suðurnesjum, útgefinni 18. apríl 2011, á hendur A-kk-þgf Æ-kk-þgf R-kk-þgf, kt. 000000-0000, Suðurvíkurvegi 2, Vík, „fyrir eignaspjöll með því að hafa laugardaginn 5. júní 2010, í heimildarleysi, ruðst inn í bifreiðirnar YN954 á bifreiðarstæði við Suðurhóp 1, Grindavík og ZT384, á bifreiðarstæði við Víkurbraut 62, Grindavík og unnið spjöll á bifreiðunum JD260, RM223, VH980 með því að kasta í þær grjóti og með því að sparka í bifreiðina ZKB48, allar á bifreiðarstæði við Suðurhóp 1, Grindavík. Af háttsemi ákærða hlaust eftirfarandi tjón á bifreiðunum:

RM223, brotin framrúða, dældir og lakkskemmdir víðsvegar á bifreiðinni.

JD260, brotin framrúða, dældir og lakkskemmdir víðsvegar á bifreiðinni.

VH980, dældir og lakkskemmdir víðsvegar á bifreiðinni.

ZKB48, dældir og lakkskemmdir á hægri afturhurð.

Telst háttsemi þessi varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Í málinu hafa eftirtaldir aðilar lagt fram einkaréttarlegar kröfur:

D-kvk-nf J-kvk-nf hdl., fyrir hönd Ekrunnar ehf., kt. 000000-0000, vegna tjóns á bifreiðinni VH980. Er þess krafist að ákærða verði gert að greiða brotaþola 143.106 kr. í skaðabætur og útlagðan kostnað. Þá er krafist vaxta samkvæmt 8. gr. laga nr. 38/2001 um vexti og verðbætur af fjártjóni og miska frá tjónsdegi og þar til einn mánuður er liðinn frá því að bótakrafan hefur verið birt kærða, en dráttarvaxta samkvæmt 1. mgr. 6. gr. laganna frá þeim degi til greiðsludags, allt í samræmi við 9. gr. sömu laga. Loks er krafist að hinn brotlegi verði dæmdur til að greiða Ekrunni ehf. málskostnað að mati dómsins ef til málsmeðferðar fyrir dómi kemur.

G-kk-nf Ó-kk-nf J-kk-nf hrl., fyrir hönd S-kk-ef I-kk-ef, kt. 000000-0000, vegna tjóns á bifreiðinni RM223. Er þess krafist að ákærði verði dæmdur til að greiða brotaþola skaðabætur að fjárhæð kr. 264.140, auk vaxta samkvæmt 8. gr., sbr. 4. gr., laga um vexti og verðtryggingu nr. 38/2001 af kr. 10.000 frá 15. júní 2010 til 25. júní 2010, af kr. 116.250 frá 25. júní 2010 til 25. júlí 2010, af kr. 166.250 frá 25. júlí 2010 til 25. mars 2011, en af kr. 264.140 frá 10. mars 2011 til þess dags er mánuður var liðinn frá því að bótakrafa þessi var kynnt fyrir sakborningi, en með dráttarvöxtum samkvæmt 9. gr., sbr. 6. gr. laga um vexti og verðtryggingu nr. 38/2001 af kr. 264.140 frá þeim degi til greiðsludags.

Á-kk-nf J-kk-nf hrl., fyrir hönd Litla Fells ehf., kt. 000000-0000, vegna tjóns á bifreiðinni JD260. Er þess krafist að ákærði greiði tjónþola skaðabætur að fjárhæð kr. 174.552, auk vaxta skv. 8. gr. vaxtalaga nr. 38/2001 frá 6. júní til þess dags er liðinn er mánuður frá því að krafa þessi var kynnt ákærða, en frá þeim degi með dráttarvöxtum skv. 1. mgr. 6. gr. laga nr. 38/2001, sbr. 9. gr. sömu laga til greiðsludags. Þá er gerð sú krafa að ákærði greiði þóknun vegna lögfræðikostnaðar við að halda fram skaðabótakröfunni, alls fjárhæð 36.800.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði, sem er fæddur 1989, gekkst hinn 19. mars 2008 undir greiðslu sektar hjá lögreglustjóra og sviptingu ökuréttar fyrir ölvunarakstur. Þá var ákærði hinn 17. nóvember 2008 dæmdur til greiðslu sektar og sviptur ökurétti fyrir ölvunarakstur og fyrir að hafa ekki ökuskírteini meðferðis. Sakarferill ákærða hefur ekki áhrif á ákvörðun refsingar í máli þessu.

Við ákvörðun refsingar er litið til játningar ákærða og þess að hann hefur viðurkennt bótaskyldu sína í málinu. Þá ber að líta til þess að ákærði olli talsverðu tjóni með háttsemi sinni, sem var með öllu tilefnislaus Með vísan til framangreinds þykir refsing ákærða hæfilega ákveðin sekt að fjárhæð 226.500 krónur, sem greiða ber til ríkissjóðs innan fjögurra vikna frá uppkvaðningu dómsins, ella sæti ákærði fangelsi í 16 daga.

Ákærði hefur viðurkennt bótaskyldu sína í málinu, en lagði í mat dómsins að meta hæfilegar bætur til bótakrefjenda.

Af hálfu Ekrunnar ehf., eiganda bifreiðarinnar VH980, hefur verið krafist bóta úr hendi ákærða að fjárhæð 143.106 krónur vegna tjóns á bifreiðinni ásamt vöxtum eins og nánar greinir í ákæru. Er bótakrafan sundurliðuð með þeim hætti að 108.844 krónur eru vegna viðgerðarkostnaðar og 34.262 krónur vegna lögmannsaðstoðar eða samtals 143.106 krónur. Bótakrafan er studd gögnum og er hún tekin til greina að fullu með vöxtum eins og nánar greinir í dómsorði.

Af hálfu S-kk-ef I-kk-ef, eiganda bifreiðarinnar RM223, hefur verið krafist bóta úr hendi ákærða að fjárhæð 264.140 krónur vegna tjóns á bifreiðinni ásamt vöxtum eins og nánar greinir í ákæru. Er bótakrafan sundurliðuð með þeim hætti að 106.250 krónur eru vegna sjálfsábyrgðar vegna viðgerðar á bifreiðinni, 50.000 krónur eru vegna afnotamissis bifreiðarinnar, 10.000 krónur vegna flutnings á henni á verkstæði og 97.890 krónur vegna lögmannskostnaðar eða samtals 264.140 krónur. Bótakrafa að fjárhæð 106.250 krónur vegna viðgerðarkostnaðar er studd gögnum og er hún tekin til greina. Kröfur vegna afnotamissis bifreiðarinnar og flutnings á henni á verkstæði, samtals að fjárhæð 60.000 krónur, eru hins vegar ekki studdar fullnægjandi gögnum og er kröfum vegna þessara liða því vísað frá dómi vegna vanreifunar. Bætur vegna lögmannskostnaðar þykja hæfilega ákveðnar að fjárhæð 50.000 krónur. Samtals er brotaþola því gert að greiða bótakrefjanda bætur að fjárhæð 156.250 krónur með vöxtum eins og nánar greinir í dómsorði.

Af hálfu Litla Fells ehf., eiganda bifreiðarinnar JD260, hefur verið krafist bóta úr hendi ákærða að fjárhæð 174.552 krónur vegna tjóns á bifreiðinni ásamt vöxtum eins og nánar greinir í ákæru og lögmannskostnaði að fjárhæð 36.800 krónur. Er bótakrafan sundurliðuð með þeim hætti að 134.552 krónur eru vegna sjálfsábyrgðar vegna viðgerðar á bifreiðinni, 40.000 krónur eru vegna afnotamissis bifreiðarinnar og flutnings á henni á tvö verkstæði og 36.800 krónur eru vegna lögmannskostnaðar eða samtals 211.352 krónur. Bótakrafa að fjárhæð 134.552 krónur vegna sjálfsábyrgðar vegna viðgerðarkostnaðar er studd gögnum og er hún tekin til greina. Kröfur vegna afnotamissis bifreiðarinnar og vegna flutnings á henni á verkstæði, samtals að fjárhæð 40.000 krónur, eru hins vegar ekki studdar gögnum og er kröfum vegna þessara liða því vísað frá dómi vegna vanreifunar. Þá er bótakrafa vegna lögmannskostnaðar að fjárhæð 36.800 krónur tekin til greina. Samtals er brotaþola því gert að greiða bótakrefjanda bætur að fjárhæð 171.352 krónur með vöxtum eins og nánar greinir í dómsorði.

Loks er ákærða gert að greiða þóknun skipaðs verjanda síns, S-kk-ef A-kk-ef S-kk-ef hrl., sem þykir hæfilega ákveðin 75.300 krónur að meðtöldum virðisaukaskatti. Annan sakarkostnað leiddi ekki af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, A-kk-nf Æ-kk-nf R-kk-nf, greiði 226.500 krónur í sekt til ríkissjóðs innan fjögurra vikna frá uppkvaðningu dómsins, en sæti ella fangelsi í 16 daga.

Ákærði greiði tjónþola, Ekrunni ehf., skaðabætur að fjárhæð 143.106 krónur með vöxtum samkvæmt 8. gr. laga nr. 38/2001 um vexti og verðtryggingu af 108.844 krónum frá 21. október 2010 til 29. desember 2010, en með dráttarvöxtum samkvæmt 1. mgr. 6. gr., sbr. 9.gr., sömu laga frá þeim degi til 9. júlí 2011, en af 143.106 krónum frá þeim degi til greiðsludags.

Ákærði greiði tjónþola, S-kk-þgf I-kk-þgf, skaðabætur að fjárhæð 156.250 krónur með vöxtum samkvæmt 8. gr. laga nr. 38/2001 um vexti og verðtryggingu af 106.250 krónum frá 25. júní 2010 til 29. desember 2010, en með dráttarvöxtum samkvæmt 1. mgr. 6. gr., sbr. 9.gr., sömu laga frá þeim degi til 9. júlí 2011, en af 156.250 krónum frá þeim degi til greiðsludags.

Ákærði greiði tjónþola, Litla Felli ehf., skaðabætur að fjárhæð 171.352 krónur með vöxtum samkvæmt 8. gr. laga nr. 38/2001 um vexti og verðtryggingu af 14.552 krónum frá 22. júní 2010 til 28. júlí 2010, en af 134.552 krónum frá þeim degi til 29. desember 2010, en með dráttarvöxtum samkvæmt 1. mgr. 6. gr., sbr. 9.gr., sömu laga frá þeim degi til 9. júlí 2011, en af 171.352 krónum frá þeim degi til greiðsludags.

Ákærði greiði þóknun skipaðs verjanda síns, S-kk-ef A-kk-ef S-kk-ef hrl., 75.300 krónur.

R-kvk-nf B-kvk-nf

Rétt endurrit staðfestir.

Héraðsdómi Reykjaness 29.06.2011.